Tennissamband Íslands hlýtur styrk úr Afrekssjóði ÍSÍ 19.10.2017 Tennissamband Íslands ( TSÍ ) hefur hlotið viðbótarstyrkveitingu úr Afrekssjóði ÍSÍ vegna landsliðsverkefna ársins 2017 . Um er að ræða styrk að upphæð 200.000 kr. sem bætist við fyrri úthlutun til sambandsins , en sambandið hlaut styrk að upphæð 600.000 kr. í fyrri úthlutun ársins úr Afrekssjóði ÍSÍ . Stærstu verkefni TSÍ á árinu 2018 voru Davis Cup og FED cup sem fóru fram fyrri hluta ársins . Alþjóðlegt umhverfi tennisíþróttarinnar er gríðarlega sterkt og standa íslenskir afreksspilarar ekki jafnfætis keppinautum sínum erlendis þar sem gríðarlegur munur er á æfingaraðstöðu , vallartíma og fjárhagslegum stuðning . TSÍ hefur hug á að efla þátt afreksþjálfunar innan TSÍ , en sambandið sér framá vöntun á iðkendum inn í vissa aldursflokka og hefur því ákveðið að fara markvisst í hæfileikamótun og bæta við æfingum fyrir afrekshópa . Stuðningur Afrekssjóðs ÍSÍ skiptir því máli gangvart eflingu afreksstarfs sérsambandsins . Á myndinni má sjá þau Lilju Sigurðardóttur , formann Afrekssjóðs ÍSÍ , Líneyju Rut Halldórsdóttur , framkvæmdastjóra ÍSÍ , Ástu M. Kristjánsdóttur , formann TSÍ og Hjört Þór Grétarsson , gjaldkera TSÍ .